b'\n_START_ARTICLE_\nTurske pokrajine\n_START_PARAGRAPH_\nPokrajine Turske zovu se iller na turskome jeziku (jednina je il). _NEWLINE_Pokrajinama, koje su se prije zvale "gubernije", upravljaju imenovani namjesnici (vali)._NEWLINE_Svaka od 81 turske pokrajine ima svoje upravno sredi\xc5\xa1te (il merkezi) u sredi\xc5\xa1njem okrugu (merkez il\xc3\xa7e), a naj\xc4\x8de\xc5\xa1\xc4\x87e  imaju i druge okruge (jednina il\xc3\xa7e, mno\xc5\xbeina il\xc3\xa7eler)._NEWLINE_Glavni grad pokrajine obi\xc4\x8dno nosi isto ime kao i pokrajina; iznimke su gradovi Antakya (u pokrajini Hatay), Mersin (u pokrajini \xc4\xb0\xc3\xa7el), \xc4\xb0zmit (u pokrajini Kocaeli), te Adapazar\xc4\xb1 (u pokrajini Sakarya)._NEWLINE_Okrug mo\xc5\xbee pokrivati i seoska i gradska podru\xc4\x8dja. Sredi\xc5\xa1njim okrugom upravlja imenovani "vicenamjesnik" a ostalim pokrajinskim okruzima "podnamjesnici" (kaymakam)._NEWLINE_Svaka gradska op\xc4\x87ina (belediye) je u svojoj urbanoj zoni (belde) upravna jedinica podlo\xc5\xbena izborima koji se provode u pokrajini u kojoj se nalazi.'